ඒ දස මාසයම ඇය ඉතා රහසේ දිවි ගෙවුවාය. ඇයට පුත් කුමරෙකු ලැබිණ. රන් පාටින් බබළන පුත් රුවනකි. ඒත් මේ පුත්‍රයා හදා ගැනීම කළ යුත්ත නොවේ. එසේ වුවහොත් පිය සිටුහුගේ උදහසට ලක්වේ. ඒ බියෙන්ම ඇය පුත්‍රයාව ඉපදුණු ගමන්ම මල්දම් පළඳා රතුපාට රෙද්දක ඔතා භාජනයක තබා එම භාජනය ද වසා දාසිය අත තැබුවාය. දාසිය මේක බාරයක්. මේ භාජනය අරින්න එපා ඔබට නපුරක්. මේ භාජනය හිරු උදාවීමට පළමුව ගං දියේ පාකර හරින්න. දාසිය අලුයම්හි බිලිඳාව දියෙහි පාකර හැරියාය. එදා ගඟේ පහළ නාමින් සිටි කාන්තාවන් දෙදෙනකුට දියේ පාවී එන භාජනය හමු විණ. ඔවූහු එය විවෘත කර බැලූහ. රතු රෙද්දෙන් එතූ ගුලියකි. එය ද ලිහා බැලූහ.
පුත්‍රයා හදා ගත්තොත් උදහසට ලක් වන්නේ කාගේද?
පිය සිටුහුගේ